
UNELMIENI MAJA 
Unelmieni maja 

Kuun valkeasta valosta, 
tähtien tuhansista tuikkeista, 
öisten ruusujen tuoksuista, 
teen polun 

kaikkien murheiden yli 
unelmieni majaan. 

Kaikki on kaunista: 

Unikot kukkivat, 

haave kulkee 

kevein askelin luokseni, 

toivo lentää taivaasta 

ja rakkaus täyttää sieluni, 

josta puhkeaa 

kaunein lauluni 

heltymättömän 

elämän käsiin. 



Runon paratiisi 

Pois maailmasta, pois 
pilkan ja tyhjyyden maasta, 
unen temppeli kohoava ois 
sitä aika kateellinen ei raasta. 



Mitä sielumme saava on 
maan oudoilta, tummilta teiltä? 
Runon paratiisissa kehtomme on, 
ei lopu kevät meiltä. 

Ylös tunteemme ihana määränpää, 
sen säveleet kauaksi kantaa. 
Ei koskaan sielumme onnetta jää, 
se rauhan, rakkauden antaa. 



Unen kevät 

Unen kevät, 

uni kukkivan nuoruuden, 
miten hymyilevät jo 
ritvat puiden, 
leskenlehdet ja 
vuokot herää, 
tuomet lehdossa 
tekee terää. 
Itse kuin unesta 
noussut lien, 
kuljen 

aurinkoisen tien, 
herkin mielin, 
laulukielin. 

Unieni kimmelteisten yllä 
välkkyy avaruuden 
sini syvä, 
tuska hiljentyvä 



sielullani hyljätyllä. 
Unen ruusut poskillani, 
ei onnea muuta, 
runon kukat kuljuillani 
katson unelmien kuuta. 

Kaukana 

Kaukana jossain, 
hohtavat vihreät 
kummut, kukkivat niityt 
ja aurinkoiset polut 
kiertävät pitkin 
sinisten vesien rantaa. 
Mutta silmäni 
eivät saa 
nähdä niitä, 
sillä kyyneleet 
ovat sokaisseet silmäni 
ja sieluni, 
murhetta kantava 
ei ole kirkas 
aavistaakseen 
kaukaista kauneutta. 

Kevään huilu 

Kuuletko, kuuletko 
kuinka se soi 
kevään huilu? 

Läpi tuulten, metsien, 
yllä järvien sinisten, 
mahtavasti huminoi. 

Se saapuu, kevät, kevät, 
sen tunnet, jo tuoksuu maa. 
Ajatuksesi kaipaavat, kirkkaat, 
taivaanrantoja tavoittaa. 

Kuuletko, kuuletko 

kuinka se soi, 

kevään huilu? 

Ylläs' taivaan kirkas sini, 

säteet kanssasi karkeloi. 



Varpunen 

Kauneimmin, kauneimmin, 
aamuvirttäsi viritä! 
Ruusujen nuput jo aukee, 
herätä tuuli! 
Leppäkerttukin kuuli, 
lentäen lehdeltä pakoon 
harmaan seinän rakoon. 

Kauneimmin, kauneimmin, 

laulusi helkkyä anna! 

On sieluni autuutta tulvillaan 

nuoruutta kantain, 

ilonsa antain 

tuulen kauas kuljettaa, 

sinne, miss' on onnen maa. 



Laulu suvelle 



Suvi autuas juovut, 
hehkusta helteisen hetken, 
unilauluista luovut 
koittaissa aamuretken. 

Siivillä sielujen 
unelmat kannat, 
taa kaukaisten rantojen 
lentää annat. 

Kullalla purppuralla 
värität ehtoon, 
sinisen avaruuden alla 
puhkeevat kielot lehtoon. 

Elo ihmisen on 
kuin lumottu satu, 
tenhosi lempeä, loppumaton, 
ruusuinen onnesi latu. 



Kevätkirje 

Sielussani niinkuin 
sävel kaukainen sois 
ja sinulta ystäväin 
tuuli kevään viestin tois. 

Ovat ruskeat kevään kadut 
ja kaipaus saapuu luo. 
Mä hetkiä herkkiä vietän 
sä kevään mahlaa juo. 

On kevääni kaunein taas, 
se toivoa uutta antaa. 
Nyt jaksan, jaksan jälleen 
murheet menneet kantaa. 

Sinut toivoisin luokseni armas 
tänä hetkenä kevätillan. 
Enhän, enhän pety, 
jo unelmissani teen sadunsillan. 



KEHRÄÄJÄ 
Elämälle 

Kädestä elämän sain 
murhetta vain, 
ei sydänkultaan 
luo valo tultaan, 
taivas pilveen käy 
ei onnen sädettä näy. 
Kuljetat elämä 
outoja teitä, 
säästä et 

tuskan kyyneleitä. 
Huonossa mullassa 
kasvaa suot, 
tummat tuskat 
sieluuni tuot. 



Hätä on mulla, 
tahdotko elämä 
luokseni tulla, 
riemuin suurin 
uusin juurin 
kasvata itu, 
mi rinnassa itää, 
sen uusin uskoin 
nousta pitää. 
Suo maja pieni, 
on raskas tieni, 
lepoa vailla, 
vain unen mailla 
sieluni saa 
rauhassa vaeltaa. 
Hyvyys, toivo 
anna, 

ylitse kuilun 
kanna! 

Nähdä en koskaan 
saanut kuin unta, 
nuoruuden haaveille 
satoi lunta. 
Vieläkö uskoa suot, 
vieläkö onnea 
tielleni luot? 
Mullassa maata 
annat, 

siinnä ei valoisat 
rannat. 

Nosta, vuorille vie, 

näytä uusi tie 
mun kulkea hetken 
valossa elämän retken. 

Kiittää kaikesta voin, 

koska elämän maljasta join. 

Kehrääjä 

Öin, päivin kehrään, 
surun mustin loimin, 
ei aika askarruta 
mua toimin. 

Uneksijan sielu 
liian hento lie, 
niin raskas kulkea 
on arjen kova, tie. 

Valkeata lankaa 
nuoruusinnoin 
kehrätä sain 
kallein hinnoin. 

Huomannut en likaa, 
joka lankaan tarttui, 
rukkiin tuli vikaa 
tumma lanka karttui. 

Nyt kehrään vain 
unelmien kultalaoikaa, 
onnenkuvat sielussain 
unirukki uutta antaa. 



Askeleet 



Elon matkaa 
saan mä jatkaa, 
askel pieni 
viepi tieni 
eteenpäin. 
Miksi näin? 

Ah, miksi aika tää 
aina jälkeen jää? 
Siksi, 
että elo 
kuolon kohtaa, 
outo haave 
mua johtaa 
kiirehtäin 
kirkkautta päin. 



Matkalaulu 

Nyt matkaan siskot ja veljet 
on aikamme elää ja kuolla, 
auetkoon onnemme teljet 
vaellamme valojen varjopuolia. 

On hetkemme lyhyt ja kallis, 
sielumme suuri, kuolematon. 
Mitä elämä antaa ei sallis 
sen taivas palkitseva on. 

Kuulkaamme laulua suvisen Suomen. 
Vihreän maiseman siniseen iltaan 
luokaamme uusi, toivomme huomen, 
nouskaamme onnemme tähtisiltään. 



Surun kannel 

Sormin herkin soittelen 
surun kannelta suurta. 
Hetket päivieni kaihoten 
kasvavat tummaa juurta. 

Kristallisin kyynelhelmin 
kukkii kumma, outo puu, 
josta tehdyin kannelkielin 
surun sävel kantautuu. 

Öin ja päivin soittelen, 
herkistyvi korva hento. 
Haaveistani tiedä en, 
ne vei jo tuulen lento. 

Vaikka etsin, kuuntelin, 
kyselin tähdiltä, kuulta, 
mistä onneni löytäisin, 
tuli vain vastatuulta. 

Nyt sävel soiva, 
vain tuskaa, murhetta antaa, 
yhä sieluni unelmoiva 
surunhelmiä kuumia kantaa. 



Sielun varjo 



Ei ole sielua mulla 
sen varjo vain, 
jonka lahjaksi sain 
syntymässäni kerran. 

Tumma varjo vain, 
syysyön pimeä tuska, 
polttava kaipaus, ei uskallusta 
kättä valoon ojentaa. 

Ei ole sielua mulla 
se lentänyt on korkealle, 
kertoen maailmalle 
mitä on ilo ja suru. 

Ilo, keveä kuin tuuli 
yli kaipuuni puhaltaa, 
suru raskas kolkuttaa 
ovelta ovelle vaeltaa. 



Liekki 

Miten leimahtaakaan liekki 
sydämeni tulikammioissa. 
Se polttaa kaiken mädän puun 
ja pyrkii hetkeen lumottuun, 
se tahtoo kaiken surun syöstä, 
kun nousee tulipatsas yöstä. 
Maa kylmä unenmusta, 

sydän kaipaa unohdusta, 
se kaiken pilkan, tuskan kesti, 
kun epätoivo onnen uskon esti. 
Liekki polttaa, uhkaa, 
kaiken olemus on tuhkaa, 
vain pilvi kulkee yllä maan 
ja tähti öistä taivaltaan, 
kuun sirppiin sirotellut verta, 
lie sydän unelmistaan kerta, 
kun putos kyynel kevätmultaan, 
erehdysten katinkultaan, 
maan uumenista puhkes puu 
kuin kevään neito ruususuu, 
sydänliekkiin suru hukkui 
kun kevätaamuun käki kukkui. 
Katos pelko, lemmenjuomin, 
unenraskain silmäluomin 
unohdustaan laulaa hetki levoton, 
elämä vain lyhyt uni on. 
Kun liekki loppuun palaa, 
pois sammua se halaa. 



Kohtalo 

Kohtalo, kummia kuteita laitat 
varjolla vaivaisen sielun, 
lehviä tummia tielleni taitat 
peitoksi tuskani nielun. 

Mitä sieluni tehdä mahtoi 
polulle vaikealle, 



vaikka onnea, uskoa tahtoi, 
jäi taakan painavan alle. 

Kuin lastua laineilla meren 
kuljetat lastasi tummia teitä, 
kuohuissa kuuman sydänveren 
silmien kiiltäissä kyyneleitä. 

Meren laulu 

Aallot vaahtopäiset pärskyttää, 
kallioihin helmiänsä helskyttää. 
Kevättuuli myrskyn tavoin, 
vapaa; on ja avoin. 

Soi laulu merten aavain, 
se lääkitä voi arvet sydänhaavain, 
jotka syvenneet vain ovat, 
vuosi vuodelta nyt jäljet kovat. 

Seison kalliolla, tunnen sen, 
on meren laulu ikuinen. 
Ma ihmislapsi tumman maan 
sieluuni aamua uutta odottaa saan. 



Syysmaisema 

Syystaivas tumma. 
Rannalla kaislojen suhina. 
Riitettä päällä virran. 
Taivaalla muuttolintujen aura. 

Keltaisten lehtien karkelo 
syksyisellä tiellä. 
Metsässä vieraillut 
yöllinen halla. 
Puutarhassa kuolleiden 
kukkien rivi. 

Syysviulu sielussani 
soittaa kylmää säveltään. 
Jää kaiken keskelle muisto 
ja kaipaus suuri. 
Yhä elää täytyy 
ja luoda säveltään. 



KIVUSTA NOUSSUT 
Kivusta noussut 

Uni ihana., 
kivusta noussut, 
tuskasta elämän paineen, 
tyhjästä alkuaineen, 
pahaa paennut 
runon kukka, 
syntyi lauluista surujen, 
pisaroista kyyneleiden, 
maan mullasta yleten 
kevään valoon. 



Kuin vieras, 
elämän viiniä vailla, 
helle kukastasi kuivaa 
viime pisaran. 
Vain unen mailla 
olet onnesi luonut, 
sielusi huulin 
autuutta juonut, 
hedelmät syksylle suonut 
tuskista tumman yön. 

Kivusta noussut olet 

runoksi rakentunut, 

ylle vihreän maan 

kauneudestasi kukkimaan. 

Valosi varjot poistaa, 

tähtenä tielläsi loistaa 

sävel helkkyvä, se yhä toistaa: 

Koskaan kuole ei runon kukka. 



Kuilu 

Petetty joka ajatukseni suuri 
valjieen pimeään, ympärillä muuri, 
ja verkkoon kietoi murheen juuri. 
Ei valoa luo virtaus ajan, 
ei lepoa, rauha unen majan, 
ei pääsyn toivoa yli rajan. 



Unen temppeli — 2 

Mikä kauneus elämässä silmääni hohti, 
yli syvyyksien houkutellen johti, 
kangastuksin kaunein valoa kohti. 
Pois pudottikin kuiluun syvään, 
miss' paha kasvoi mustaan jyvään, 
kuilussa pimeyden kylmän jään. 



Yön pimeydessä solun, 
kadotin jo joka polun. 
Ei toivoa enää, kaiken kadotin, 
sen aikoja sitten jo aavistin. 

Harhailen pitkin murheiden siltaa, 
katson kauas pimeätä iltaa, 
kun valoon, onneen kaipasin, 
epätoivon yöhön vajosin. 

Tähdet taivaalla vilkkuu, 
mua jokainen katsoo ja ilkkuu. 
Yön pimeyden lapsi lien, 
mistä löydän valoon tien? 

Kuin toukka, joka maassa mataa 
kierrän tummaa, tyhjää rataa, 
en polkua löydä, en tietää voi, 
yhä sieluni etsii ja haparoi. 

Kateus 



Kateus sieluissanne lie, 
vaeltaessanne turhuuden teitä. 
Mua unen polku kauas vie, 
onni, ruusuilla suruni peitä! 

Sitokaa sieluni latvaan puun, 
jos lienen liikaa täällä. 
Katselen lyhtyä kultaista kuun 
maan kukkivan keväisen päällä. 

Tiedän olette multaa maan, 
suven viiniä liikaa juotte. 
Ma tuskin kukkaa käteeni saan, 
koditonna mun kulkea suotte. 

Mikä liekin polkuni tuntematon 
mun elää, nauttia suokaa. 
Hetki lyhyt, eloni loppuva on, 
oma maljanne tyhjäksi juokaa! 



Muistan polun, 
joka solun, 

kärsimykseen kurkoitin. 
Mitä omistin? 
Vain tuskan. 

Pieni onnen pisar, 

on kuin surun sisar. 

Kyynel polulleni putoaa, 

voin aavistaa; 

tumma varjo lie, 

unen kumma tie. 

On polullani kyyneleitä. 

Niitä eikö peitä 

harso sadun. 

Kuinka pitkän kadun 

kuljinkaan, 

yhä sieluni saa 

kyynelpolullani vaeltaa. 

Pettymys 

Kuin kirpeätä 
suolavettä unelmieni 
kaivosta olen juonut, 
vain tyhjät tunteeni 
lemmen alttarille tuonut. 

Ja suudelmat, nuo 
mitä olivatkaan? 
Myrkkyjuomaa. 
Tuskaa, tyhjän unen 
mulle tuomaa. 

Polttava katkeruus mielessäni 
kuljen jokaista päivää kohti. 
Mikä kavala kohtalo 
pettymykseen 
askeleeni johti? 



Siks' kaipaan pois, 

ajan virrasta tästä 

unenmaahan ja kirkkauteen, 

miss' sieluni enää 

ei tuskaa tapaa 

vaan uinuvi autuuteen. 



Miksi murehdin? 

Murehdin. 
Miksi? 

Ehkä siksi, ettei ole 
aika niinkuin ennen 
vuotten mennen. 
Muistan joka illan, 
yli taivaansillan 
rusko varjon heitti, 
ikävyyden kaiken peitti. 
Nyt on aika, 

onnen taika 
käsissä ei kestä mulla, 
tie on tuskan tulla. 
Riemun päivät, 
toiveinensa jäivät. 
Kera muistojen 
vain kuljen, 
oven suljen 
unelmiini utuisiin. 

Hetket kaikki 
unhoon piirtyy, 
aika siirtyy, 
toiseen tahtiin 
ilon mahtiin 

uskokaamme päivät nää. 

Jälkeen jää 
vain toivo. 
On aika elää, 
aika kuolla, 

sinertävän taivaan puolla 
kaikki katoaa; 
murhe, ilo, viha, pilkka. 
On jokaiselle tuntematon 
loppu kohtalon. 



Turhaa 

Turhaa on tunteiden ailahtelu, 
olet vain elämän leikkivä lelu. 
Sydämmessäsi turhaa rakkautta kannat, 
leikiten itses lemmelle annat. 

Näyt, jotka sinkoovat sieluusi syvään, 
katoovat kauas uneen hiljentyvään. 
Ei mitään jää, eikä pysyä voiskaan, 
kuka kummulles kukkia toiskaan. 

Turhaa on elo tää, 
turhaa kaikki mi jälkeen jää. 
On päivän jälkeen päivä uus 
ja kaiken loppu on ikuisuus. 



Kulkijan koti 

Kulkijan retket 
riemua vailla, 
häipyvät hetket 
unien mailla. 

Ei ole majaa 
kodiksi luotu, 
tuska vain ajaa 
seuraksi suotu. 

Vilu vieraana on 
vaeltajalla, 
ikävä kuutamon 
kulkijalla. 

Kotina metsä suuri, 
taivas kattona kajaa, 
murheella musta juuri 
lähellä taivaan rajaa. 

Sielu on surrut 
tuskansa tummia öitä, 
pahuus on purrut 
ajatusten jaloja töitä. 

Ajan virta 

Raskas on elon paine, 

meit' sitoo aika ja aane. 

Ajan virrassa käydä on tiemme, 

vaikk' tomua, tuhkaa liemme. 

Mitä siitä jos sielumme täällä 
pilkkaa tuntea saa maan päällä. 
Kuitenkin elää, nauttia saamme, 
kantaa kaunista unelmaamme. 

Tahdomme ajan aalloilla soutaa, 
pois aika kuluva meiltä joutaa. 
Väsymme, vaivumme kohtalon eessä, 
viimein kuljemme kuoleman reessä. 

Alakuloisuus 

Miten pientä on kaikki 

ja ihmiset nää, 

sua tuskin he ymmärtää. 

Ah, sinun sielusi lapsi 

on kuin harmain taivas, 

mutt' itkeä et saa 

sun puolestas itkee taivas 

ja kastuu maa. 

Vihdoin kun harmaa on hapsi, 

sun katoo vaivas. 

Ei jälkeä jää 

kun haihdut pois, 

yhä tähdet vain kimmeltää 

kuin viestiä kaukaista tois. 

Tyhjä malja 

Tyhjät käteni ovat, 
tuskasta kovat. 



Tyhjä on maljani tää, 
onttona helähtää. 
Vaan joskus se melkein 
täysi on 

pakoittama kohtalon. 

Pelkoa, surua, 

epävarmuutta puolillaan, 

usein pettäen ruusu-unillaan. 

Silloin pakenen, 

oma itseni en 

olla voi. 

Ei ole muuta, 

tyhjä soittoni vain, 

hyväillen alastonta puuta, 

pelosta vavahtain. 

Täytä onni, 
maljani pieni, 
niin lyhyt tieni 
on tomussa vaeltaa, 
sumussa öinen maa. 
Vain runo pieni 
on lohdutus, 
kuin herkkä 
onnen odotus. 
Raukeavat käteni nää, 
mitä jäljelle jää? 
Putoaa maljani tuo, 
ei koskaan onni 
sen saapunut luo. 

Köyhyys 



Pitkä on katu. 
Oi elämän satu, 
mitä annat sä mulle? 
Vain köyhyyden huolen, 
tuskan tulinuolen. 
Mitä siitä, 
jos rahat ei riitä 
janoon maallisen unen. 
Ihanaa on olla 
elämän vainiolla. 

Vain laina 
on elämä aina. 
Kaikki on minun; 
kukat, aurinko, maa, 
jos vain tahdon omistaa. 



Murheen kukka 

Sieluni erämaassa 
kasvoi yksinäinen kukka, 
vaivainen kuin tunturikoivu, 
tuskan vilusta väristen, 
unelmansa rakentaen tuulien majaan, 
kauas pilven ja taivaan rajaan, 
ylös kyynelsilmin lähti 
tavoitteenansa toivon tähti. 



Tuo sieluni 
murheen kukka, 
pois pakeni tummuutta maan, 
unen raskaan jälkeen johti, 
polku kirkkautta kohti, 
sielunsa liekkiin valo jo ui, 
murheet, tuskatkin unohtui, 
vaelsi valkeiden tähtien luo, 
sielunsa autuuden viiniä juo. 



TULISOIHTU 



Tulisoihtu 

Sydämmeni tulisoihtu 
palat, 

lämpöä valat 
pimeän polkuni ylle, 
tunteelle hyljätylle 
riemua annat 
tuskani kannat. 

Nosta valosi korkealle 
kaiken katoavan yli, 
ylläs taivaan syli 
tähtisieluin aukeaa 
kunnes, kunnes raukeaa 
kipu, harha-askel. 

Kaiken annan pois, 
viimein unohduksen lehtoon 
nukun tuonikehtoon, 
tulisoihtu yllä palaa 
korkealle ylväs halaa, 
valo kirkas jälkeen jää. 

Kuin irti maasta 

Kuin irti maasta 
olet sieluni. 
Näet valojuovan, 
tunnet tuskasi luovan, 
mi puhkee säkenöiden 
varjossa tummien öiden, 
luodakseen valoa uutta 
kestäen levottomuutta, 
kun saartaa valheiden peikko 
on eloni huojuva heikko, 
mitään onni ei tuo, 
valohämyä tielleni luo. 
Sieluni, irti olet maasta, 
miss' asuu valhe, saasta, 
katselet tähtiin kaukaisiin, 
uuvut untesi unelmiin. 

Yön ja päivän runotar 

Yön runotar tumma, 
kasvatat kukkia kuutamon, 
katseesi kaihoisa, kumma, 
polttava, kuuma on. 



Nähdä et valoa saata, 
tuskia suuria kannat. 
Hellit tummaa maata 
vain surun sieluuni annat. 

Runotar päivän, olet 
kirkkaus, onni, työ, 
elon polkua polet 
häipyy taaksesi yö. 

Ylös pilvien luo 
nostat sieluni maasta, 
kauas tähtien luo 
elon tuska ei raasta. 

Välkehtivä lähde 

Katsoin lähteeseen 
kuin sädepeiliin, 
miten kirkkaus veen 
upposi sieluni leiliin. 

Mitä lähteessä näin 

en uskoa voinut, 

värein kimmeltäin 

on laulu sielussani soinut. 

Putos' tähteä kaksi silloin 
kirkkaimmat kultaa. 
Lie usein ne illoin 
kaivanneet maata ja multaa. 

Ne tähtisielut maasta 
lensivät kerran portille taivaan 
kun maan melu, saasta, 
tukehduttanut ois ne vaivaan. 

Välkehti kirkas kalvo 
taivaansineä kantain 
puhui: Sielu valvo, 
tulisoihtua kantain. 

Et tiedä koska saavut 
rannalle kaukaisen maan, 
riisut yltäsi murheen kaavut 
kuulut joukkoon autuaan. 

Hätkähdin. Miks' sanat nuo 
sielussani soimaan jäivät, 
mikä kirkas lähde tuo 
tiesi uudet, salatut päivät. 

Valo, jonka sieluuni sain 
luona välkkyvän lähteen, 
mua seuraa johdattain 
ylös toivon kultatähteen. 



Elämän tuli 

En milloinkaan saa lohdutusta 
levon armaan, eivät ajatukseni 
lentää voi kuin ennen. 



Sieluani saartaa kipu ainainen 
ja levoton lempeni säikkyen, 
mua kauas täältä vie, 
joka polku on tuskan tie, 
mikään ei suo unohdusta. 

Vaan toivon, aamu koittaa 
kun kerran yöstä nousen. 
Tahtoni taivaan rantoja soutaa, 
unensa kauniit sieltä noutaa, 
tuska tielle jäädä joutaa, 
usko, toivo, rakkaus voittaa. 

Olen unen kauneus, elämän tuli, 

murheen varjoa kantanut olin, 

läpi päivien ja öiden, 

tuntenut kaipuuni ikävöiden, 

uupumuksessa harhatöiden, 

ne elämän kuumassa tulessa suli. 



Elämän keinussa 

Minä elämän keinussa kiikun 
sen rytmin mukaan. 
Yhä ylemmäs, ylemmäs liikun 
kuin toinen kukaan. 

Jo sieluni taivasta tavoittaa, 
tahtoni pilviä pitää. 
On kaukana allani maa, 
jonka multa kevättä itää. 

Korkeuksissa pääni pyörii, 
pelkään, putoan taas. 
Elämän keinussa hyrrät hyörii, 
ne unelmani kaikki kaas. 

Alas kuitenkin pinnalle maan 
tahtoni parhain vie. 
Taas alkaa keinunnan alusta saan 
ja tutkia elämän tie. 



UNEN TEMPPELI 
Unen temppeli 

Kaiken pettymyksen 
jälkeen unenmaahan vaellan, 
korpitietä kilometrein 
väsyneenä taivallan. 
Sielu parka, 
kaikesta olet arka, 
niinkuin velhon taikajuomaa 
juonut oisit, 
etkä huomaa 
että saa 

unen temppelissä vaeltaa. 
Kuiskii kuuset, 
keinuu koivut, 
tuulen laulu soi, 



kaikki kukat karkeloi. 
Kuu loistaa korkealta, 
niinkuin tuskan alta, 
katson kauas läpi elon, 
tunsin sielussani tuskan, peloi 
nyt pois ne ovat. 

Kertoo kuu: 

Lapsi, kaikki unhoittuu. 

Etkö huomaa? 

Kaikk' on tuulen tuomaa; 

onni, ilo, taisto, työ, 

kaiken jälkeen saapuu yö, 

joudut unen temppeliin, 

miss' unelmasi kukkasiin 

kuin saturuusuin peittyy, 

hienot hunnut heittyy 

päälle pilareiden. 

Vierellä jo teiden 
kukkasetkin kuiskii: 
Kerran, kerran vaan, 
näet kukkivan unenniaan. 
Kerran elämässä heräät, 
kaikki onnenmurut keräät 
sieluusi tallettain. 
Niiss' on monet muistot, 
kukkineet on kesän puistot, 
unohdusta ennustain, 
ne peittää lumi, jää, 
et niitä enää nää. 
Kudo haaveistasi huntu, 



Unen temppeli — 3 



ett' sielussasi ois' onnen tuntu, 
herää aamuun uudestaan 
temppelistä unenmaan! 

Seison unen temppelissä; 

mieles' outo, kumma haave, 

tie maailmassa on kuin aave, 

sieir varjot kulkee, 

portit multa sulkee. 

Ei ole majaa 

minne vaeltajaa 

vois sijoittaa. 

Mun täytyy kirjoittaa 

ja kirjoittaa, 

unen temppelissä vain, 

kuu, metsä, tähdet seuranain. 

En koskaan herätä 

mä halaa, 

maailmaan en palaa, 
jos olla saan vain 
kammiossa unen temppelin. 

Elän 

Elän unta nähden, 
elän tuskan tähden, 
kuolleet unelmani 
yössä puhuu, 
toivontähti sammunut 
vain huhuu: 

Elonkehruulangat kuluttaa 
jo aika, 



loppuu hengetärten 
onnen taika. 

Loi Luoja sielulleni siivet. 
Jos maassa makaan, 
voin lentää tähtien rataan, 
raueta runojen hurmaan, 
ilolla suruni surmaan. 
Maan peikot onkaloistaan 
syöksivät sieluni koisfaan, 
miss' hetken vaivaan 
taikoivat onneni taivaan, 
ei sieluni kukkia kanna, 
jos toivo ei uusia anna. 

Elän lastuna laineilla meren 
vallassa levottoman veren, 
aaltojen helmaan vaipua; saan, 
nähdä kaukaisen palmumaan. 
Rannalla näkinkuoritalo, 
pieni aavistuksen valo, 
sinne sieluni vien 
unelmissani löysin jo tien. 

Elän unenlauluja luoden, 
etelän viiniä juoden. 
Hurma suudelmien säilyy, 
maljassa rakkauden päilyy. 
Elän, toivon ja uskon 
koittäissa aamuruskon, 
valo jo ylläni palaa, 
sieluuni autuutta valaa. 

Unenlaulu 



Unenlaulu kaukainen, 
soi aavikoiden takaa, 
siellä varmaan unien 
kuningatar makaa. 

Unenseittiin kietonut 
on päänsä haavehienon, 
öisen laulun laulanut 
kehdossa illan vienon. 

Lauloi elon suuret surut 
kauas merten taa, 
kaikki pienet onnen murut 
sielun omistaa. 

Lauloi lemmen unijuoman 
amorille antaa, 
onnen, suudelmien suoman 
unikutein kantaa. 

Kuningatar unen maassa 
ruusuin, kieloin unet kutoo, 
ihmislasten satuhaassa 
tähdet öiset maahan putoo. 



Haaveiden hauta 

Harmaanhimmeä 
hämähäkinseitti 
haaveeni hienoilla 
hunnuilla peitti. 



Mitäpä enää 
toivoa voin. 
Haaveeni haudalle 
kukkaset toin. 




Sisällysluettelo: 



Unelmieni maja 

Unelmieni maja 
Runon paratiisi 
Unen kevät 
Kaukana 
Kevään huilu 
Varpunen 
Laulu suvelle 
Kevätkirje 

Kehrääjä 

Elämälle 

Kehrääjä 

Askeleet 

Matkalaulu 

Surun kannel 

Sielun varjo 

Liekki 

Kohtalo 

Meren laulu 

Syysmaisema 

Kivusta noussut 

Kivusta noussut 
Kuilu 



Yön pimeydessä 
Kateus 
Kyynelpolku 
Pettymys 
Miksi murehdin 
Turhaa 
Kulkijan koti 
Ajan virta 
Alakuloisuus 
Tyhjä malja 
Köyhyys 
Murheen kukka 

Tulisoihtu 

Tulisoihtu 
Kuin irti maasta 
Yön ja päivän runotar 
Välkehtivä lähde 
Elämän tuli 

Elämän keinussa 

Unen temppeli 

Unen temppeli 
Elän 

Unenlaulu 
Haaveiden hauta 



